Document ID: 31985D0103

*****
ΑΠΟΦΑΣΗ ΤΗΣ ΕΠΙΤΡΟΠΗΣ
της 21ης Δεκεμβρίου 1984
για τη χορήγηση άδειας σε ορισμένα κράτη μέλη να ανανεώσουν την ενδοκοινοτική επίβλεψη των εισαγωγών στην Κοινότητα ορισμένων κλωστοϋφαντουργικών προϊόντων καταγωγής Λαϊκής Δημοκρατίας της Κίνας
(Τα κείμενα στην ελληνική, γερμανική, γαλλική, αγγλική, ιταλική και ολλανδική γλώσσα είναι τα μόνα αυθευντικά)
(85/103/ΕΟΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 115 πρώτο εδάφιο,
την απόφαση 80/47/ΕΟΚ της Επιτροπής της 20ής Δεκεμβρίου 1979 σχετικά με τα μέτρα επίβλεψης και προστασίας τα οποία δύνανται να λάβουν τα κράτη μέλη, κατόπιν χορήγησης άδειας, έναντι της εισαγωγής ορισμένων προϊόντων καταγωγής τρίτων χωρών, τα οποία τίθενται σε ελεύθερη κυκλοφορία σε άλλο κράτος μέλος (1), και ιδίως τα άρθρα 1 και 2,
Εκτιμώντας:
ότι, δυνάμει της απόφασης 80/47/ΕΟΚ, τα κράτη μέλη μπορούν να προβούν σε ενδοκοινοτική επίβλεψη των εισαγωγών που αναφέρονται στην απόφαση αυτή, μόνο εφόσον τους χορηγηθεί προηγούμενη άδεια από την Επιτροπή·
ότι το 1979 η Κοινότητα διαπραγματεύθηκε με τη Λαϊκή Δημοκρατία της Κίνας συμφωνία για τις ανταλλαγές ορισμένων κλωστοϋφαντουργικών προϊόντων και, μεταγενέστερα, το πρόσθετο πρωτόκολλο της εν λόγω συμφωνίας·
ότι η Κοινότητα και η Κίνα αποφάσισαν ότι οι διατάξεις του πρωτοκόλλου αυτού θα εφαρμόζονται πλήρως από 1ης Ιανουαρίου 1984 έως 31 Δεκεμβρίου 1988·
ότι για να τεθούν σε εφαρμογή οι διατάξεις της συμφωνίας, όπως τροποποιήθηκαν από το πρόσθετο πρωτόκολλο που προαναφέρθηκε, το Συμβούλιο θέσπισε, με βάση τον κανονισμό (ΕΟΚ) αριθ. 2072/84 (2), ειδικό κοινό καθεστώς για τις εισαγωγές των κλωστοϋφαντουργικών προϊόντων που αναφέρονται στη συμφωνία·
ότι, σύμφωνα με το καθεστώς που θεσπίστηκε με την προαναφερόμενη διαδικασία, οι εισαγωγές, στην Κοινότητα, των εν λόγω κλωστοϋφαντουργικών προϊόντων υπόκεινται σε ποσοτικούς περιορισμούς και ότι εξακολουθούν να υφίστανται διαφορές, όσον αφορά τους όρους στους οποίους υπόκεινται οι εν λόγω εισαγωγές στα κράτη μέλη·
ότι οι προαναφερόμενοι διαφορετικοί όροι είναι δυνατό να προκαλέσουν εκτροπή του εμπορίου·
ότι, με τις αποφάσεις 84/61/ΕΟΚ της 25ης Ιανουαρίου 1984 (3) και της 22ας Φεβρουαρίου 1984 (που δεν έχει δημοσιευτεί) (4), η Επιτροπή χορήγησε άδεια σε ορισμένα κράτη μέλη να καθιερώσουν, μέχρι τις 31 Δεκεμβρίου 1984, και με βάση το άρθρο 2 της απόφασης 80/47/ΕΟΚ, ενδοκοινοτική επίβλεψη των εισαγωγών ορισμένων κλωστοϋφαντουργικών προϊόντων που αποτελούν αντικείμενο της συμφωνίας με την Κίνα·
ότι τα εν λόγω κράτη μέλη ζήτησαν από την Επιτροπή να τους χορηγήσει άδεια να ανανεώσουν την ενδοκοινοτική επίβλεψη πέραν της 31ης Δεκεμβρίου 1984·
ότι οι λόγοι που παρακίνησαν την Επιτροπή να λάβει τις προαναφερθείσες αποφάσεις, ότι δηλαδή από τις εκτροπές του εμπορίου των εν λόγω κλωστοϋφαντουργικών προϊόντων είναι ενδεχόμενο να επιδεινωθούν ή να παραταθούν οι οικονομικές δυσχέρειες των κρατών μελών, εξακολουθούν να ισχύουν·
ότι, υπό τους όρους αυτούς, κρίνεται σκόπιμο να χορηγηθεί άδεια στα εν λόγω κράτη μέλη να ανανεώσουν, βάσει του άρθρου 115 πρώτο εδάφιο της συνθήκης, την ενδοκοινοτική επίβλεψη των εισαγωγών καταγωγής Κίνας που προβλέπεται στις προαναφερθείσες αποφάσεις της Επιτροπής·
ότι πρέπει η εν λόγω άδεια να χορηγηθεί μόνο ως τις 30 Ιουνίου 1985, ημερομηνία κατά την οποία λήγει η ισχύς της απόφασης 83/326/ΕΟΚ της Επιτροπής (5), προκειμένου να γίνει συνολική επανεξέταση των προϊόντων που υπόκεινται σε ενδοκοινοτική επίβλεψη στα διαφορετικά κράτη μέλη,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Χορηγείται άδεια στα κράτη μέλη που αναφέρονται στο παράρτημα να προβούν, το καθένα σε ό,τι το αφορά, στην ανανέωση, ως τις 30 Ιουνίου 1985, της ισχύος των μέτρων ενδοκοινοτικής επίβλεψης των εισαγωγών που αναφέρονται στο εν λόγω παράρτημα, σύμφωνα με την απόφαση 80/47/ΕΟΚ.
Άρθρο 2
Η παρούσα απόφαση απευθύνεται στο Βασίλειο του Βελγίου, στην Ομοσπονδιακή Δημοκρατία της Γερμανίας, στη Γαλλική Δημοκρατία, στην Ελληνική Δημοκρατία, στην Ιρλανδία, στην Ιταλική Δημοκρατία, στο Μεγάλο Δουκάτο του Λουξεμβούργου, στο Βασίλειο των Κάτω Χωρών και στο Ηνωμένο Βασίλειο.
Βρυξέλλες, 21 Δεκεμβρίου 1984.

Labels: 18
3
1